बच्चों ने देशभक्ति राजस्थानी गीतों पर दी नृत्य की प्रस्तुति
कस्बेके आलोक विद्या मंदिर में वार्षिकोत्सव मनाया गया। समारोह ज्ञानजी का चौक स्थित कालू कल्याण कुंज में आयोजित किया गया। संस्था प्रधान रेखा लक्षकार ने बताया कि मुख्य अतिथि थानाधिकारी बंशी लाल पाण्डेर थे।
अध्यक्षता नगर पालिका में नेता प्रतिपक्ष ओमप्रकाश चंदेल ने की। विशिष्ट अतिथि पार्षद दिनेश तेली, भारत विकास परिषद के तुषार अग्रवाल, नरेंद्र मोदी विचार मंच के अध्यक्ष दिनेश वैष्णव, मोतीलाल गहलोत, राजेंद्र पंवार, अर्जुन लाल जीनगर थे। अतिथियों ने दीप प्रज्ज्वलित कर समारोह का शुभारंभ किया। संस्था के निदेशक दिनेश लक्षकार ने वार्षिक प्रतिवेदन प्रस्तुत कर विद्यालय की गतिविधियों के बारे में बताया। मुख्य अतिथि पाण्डेर ने कहा कि विद्यालय के शैक्षणिक वातावरण से बालकों की प्रतिभा निखरती है। जिससे बालकों का सर्वांगीण विकास होता है। समारोह के अध्यक्ष चंदेल ने कहा कि विद्यालय में मिले श्रेष्ठ संस्कारों से बालकों का जीवन उन्नति की ओर अग्रसर होता है क्योंकि बचपन में मिले संस्कार व्यक्ति पचपन की उम्र तक भी नहीं भूलता है। समारोह में देशभक्ति राजस्थानी गीतों पर बच्चों ने नृत्य की प्रस्तुति दी। बच्चों ने स्वच्छ भारत अभियान पर नृत्य नाटिका प्रस्तुत की।
गंगापुर. आलोक विद्या मंदिर में सांस्कृतिक प्रस्तुति देते विद्यार्थी।
hin_Deva hin_Deva hin_Deva awa_Deva